Жиримийн чуулган

Жиримийн чуулган (монгол бичиг:; хятад: 哲里木盟; Zhé lǐ mù méng) нь Манж Чин улсын үеийн Өвөр Монголын нэгэн чуулганы нэр.

Манж Чин улсын үед Өвөр Монголыг 6 чуулган, 49 хошуунд хуваан захирчээ. Тухайн үед Хорчин, Жалайд, Дөрвөд, Горлос зэрэг 4 аймгийн 10 хошуу нь Түшээт вангийн хошууны Жирим ууланд чуулган чуулдаг байсан тул Жиримийн чуулган хэмээн нэрлэжээ. Жиримийн чуулганд Хорчин аймгийг баруун гарын өмнөд, дундад, хойд хошуу хэмээн гурав хувааж, мөн зүүн гарын өмнөд, дундад, хойд гэсэн гурван хошуунд хувааж баруун гарын гурван хошууг Түшээт чин ван удирдаж, Дөрвөд хошуу, Жалайд хошууг нийлүүлсэн байна. Зүүн гарын гурван хошууг Дархан чин ван удирдаж Горлосын хоёр хошууг хавсаргасан байна. Тухайн үед түүний нутаг дэвсгэр нь өнөөгийн Өвөр Монголын Тунляо хот, Гирин мужийн Өмнөд Горлосын монгол үндэстний өөртөө засах сянь, Хармөрөн мужийн Дөрвөдийн монгол үндэстний өөртөө засах сяний нутаг дэвсгэрийг харьяалж байжээ. Жиримийн чуулганы 10 хошууны ноёд нь Хавт Хасарын үр хойчис болно.https://mongoltoli.mn/history/h/433
+Жиримийн чуулганы хошууд№Чин улсын үеийн нэрТовч нэрАнхны засаг ноён1Хорчин баруун гарын хойд хошууГүнгийн хошууЗасаг, улсын түшээ гүн Ламасхив2Хорчин баруун гарын дунд хошууТүшээт хошууЗасаг, хошой Түшээт хан Ууба3Хорчин баруун гарын өмнөд хошууЗасагт хошууЗасаг, хошой төрийн Засагт жүн ван Будачи4Хорчин зүүн гарын хойд хошууБодлогот вангийн хошууЗасаг, улсын түшээ гүн Донхор илдэчМянган дархан баатарын хөвгүүн. Түүний хүү Жангилуны үед засаг ноёд нь жүн ван хэргэм хэрэглэх болсон.5Хорчин зүүн гарын дунд хошууДархан хошууЗасаг, хошой Дархан чин ван Манзушири6Хорчин зүүн гарын өмнөд хошууБинт хошууЗасаг, төрийн Бинт жүн ван Хонгор7Дөрвөд хошууЗасаг, хошууны бэйс Адууч8Жалайд хошууЗасаг, хошууны бэйс Сэрэн9Горлосын хойд хошууЗасаг, улсын туслагч гүн Гүмү10Горлосын өмнөд хошууЗасаг, улсын түшээ гүн Бумба

Холбоотой мэдээлэл
 Хавт Хасар
 Тунляо

Эшлэл

Ангилал:Манжийн үеийн Монгол
Ангилал:Өвөр Монголын түүх